Hér færir Kristín María Ingimarsdóttir þessa fallegu brúðusýningu í bókarform . „ Sagan er sígild og þó tónlistina vanti , þá stendur textinn fyrir sínu . Brúður Bernd Ogrodniks eru hrífandi á sviði , en hér fáum við ævintýraheiminn allan upp í fangið . Myndvinnsla og bókarhönnun er unnin af smekkvísi og í góðu samræmi við efniviðinn : töfrandi trébrúður , gerðar af meistarahöndum með natni og einstakri fagmennsku . “ Áslaug Jónsdóttir / Morgunblaðinu „ Þetta er ein fallegasta barnabók sem ég hef séð í langan tíma , svo falleg að mig langaði mest af öllu að komast inn í heim Péturs , rölta um skóginn þar sem úlfurinn býr og fá mér kaffi hjá afanum og Pétri í litla húsinu . Ég sé fyrir mér að mörg börnin eigi eftir að sogast inn í ævintýrið um Pétur og úlfinn . “ Ingveldur Geirsdóttir / Morgunblaðið